Empfangsbestätigung eines Erbteils
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

9159 AD 276/7 Arsinoite BGU 2,419

Αὐρήλιος Ἰάσων υἱὸς Ἀβὼκ μητρὸς Θερμούθιδος ὡς ἐτῶν κε οὐλὴ ἀριστερῷ ὠμῷ ἀλλόφυλος ἀπὸ κώμης Φιλαδελφίας τοῦ Ἀρσενοΐτου νομοῦ Αὐρηλίῳ Ἁτρῆτι ὁμομητρίῳ καὶ ὁμοπατρίῳ ἀδελφῷ χαίρειν. ὁμολογῶ εἰληφέναι παρά σου τὸ ἐπιβάλλον μοι μέρος τῶν καταλειφθέντων ὑπὸ τοῦ πατρὸς ἡμῶν χαλκωμάτων καὶ ἱματίων καὶ τετραπόδων καὶ ξυλικῶν καὶ παντοίων, παρόντων μεσιτῶν Νείλου Ψακαταρίου καὶ Λεμησᾶ ἀπὸ τῆς αὐτῆς κώμης, χωρὶς τοῦ ἐπιβάλλοντός μοι μέρους ὄρους τῆς προκειμένης ἑνός . παρὰ δὲ σοὶ ἔσται, ἄχρις ἂν παραγένωμαι εἰς τὴν ἰδίαν κώμην καὶ τὰ περιγινόμενα λήμματα καὶ ζημίωμα πρὸς σὲ ἔστω καὶ οὐκ ἐπελεύσομαι περὶ αὐτῶν τούτων οὐδὲ οὐδεὶς τῶν παρʼ ἐμοῦ οὐδὲ τέκνον τέκνου διὰ τὸ εἰληφέναι τὸ ἐπιβάλλον μοι μέρος παντοίων. ἡ δὲ ἀσφάλεια αὐτὴ ἐγράφη ἐν Φιλαδελφίᾳ παρόντων τῶν μεσιτῶν ἀσφαλὴς καὶ βεβαία πανταχῇ ἐπιφερομένη καὶ ἐπερωτηθεὶς ὡμολόγησα. ἔτους δευτέρου τοῦ κυρίου ἡμῶν Πρόβου Σεβαστοῦ. Αὐρήλιος Ἰάσων συνευδοκῶ τοῖς γεγραμμένοις ὡς πρόκειται. Αὐρήλιος Διονυσίου ἔγραψα ὑπὲρ αὐτοῦ γράμματα μὴ εἰδότος.